CELEX: 52017PC0726
Language: bg
Date: 2017-12-04
Title: Предложение за РЕШЕНИЕ НА СЪВЕТА относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на приложение ХХ (Околна среда) към Споразумението за ЕИП

ЕВРОПЕЙСКА КОМИСИЯ
            Брюксел, 4.12.2017
            COM(2017) 726 final
            2017/0321(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюзв рамките на Съвместния комитет на ЕИП във връзка с изменение на приложение ХХ (Околна среда) към Споразумението за ЕИП
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               ·Основания и цели на предложението
            
            
               Проектът на решение на Съвместния комитет на ЕИП (приложен към предложеното решение на Съвета) има за цел да измени приложение XX (Околна среда) към Споразумението за ЕИП, за да се включи Директива (ЕС) 2016/802 на Европейския парламент и на Съвета от 11 май 2016 г. относно намаляването на съдържанието на сяра в определени течни горива
                  1
               .
            
            
               ·Съгласуваност с действащите разпоредби в тази област на политиката
            
            
               Приложеният проект на решение на Съвместния комитет разширява вече съществуващата политика на ЕС, за да включи в нея членуващите в ЕИП държави от ЕАСТ (Норвегия, Исландия и Лихтенщайн). 
            
            
               ·Съгласуваност с другите политики на Съюза
            
            
               Разширяването на обхвата на достиженията на правото на ЕС с членуващите в ЕИП държави от ЕАСТ чрез включването на тези достижения в Споразумението за ЕИП се извършва в съответствие с целите и принципите на това споразумение, чиято цел е създаването на динамично и хомогенно Европейско икономическо пространство, основано на общи правила и еднакви условия на конкуренция. 
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               ·Правно основание
            
            
               Законодателството, което трябва да бъде включено в Споразумението за ЕИП, се основава на член 192, параграф 1 от Договора за функционирането на Европейския съюз.
            
            
               Съгласно член 1, параграф 3 от Регламент (ЕО) № 2894/94 на Съвета
                  2
                относно условията за прилагане на Споразумението за Европейското икономическо пространство Съветът определя въз основа на предложение на Комисията позицията, която да бъде заета от името на Съюза по отношение на подобни решения. 
            
            
               В сътрудничество с Комисията ЕСВД представя проекта на решение на Съвместния комитет на ЕИП пред Съвета, който следва да го приеме като позиция на Съюза. ЕСВД се надява да има възможност да представи позицията на Съюза пред Съвместния комитет на ЕИП възможно най-скоро.
            
            
               ·Субсидиарност (при неизключителна компетентност) 
            
            
               Предложението е в съответствие с принципа на субсидиарност по следната причина. 
            
            
               Целта на настоящото предложение, а именно да се гарантира хомогенността на вътрешния пазар, не може да бъде постигната в достатъчна степен от държавите членки, вследствие на което може, поради последиците, да бъде постигната по-добре на равнището на Съюза. 
            
            
               
                  Процесът на включване на достиженията на правото на ЕС в Споразумението за ЕИП се извършва в съответствие с Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство, който потвърждава възприетия подход. 
               
            
            
               ·Пропорционалност
            
            
               В съответствие с принципа на пропорционалност настоящото предложение не надхвърля необходимото за постигането на своята цел.
            
         
         
            
               ·Избор на инструмент
            
            
               
                  В съответствие с член 98 от Споразумението за ЕИП избраният инструмент е решение на Съвместния комитет на ЕИП. Съвместният комитет на ЕИП осигурява ефективното изпълнение и функциониране на Споразумението за ЕИП. За тази цел той взема решения в случаите, предвидени в това споразумение. 
               
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО
            
            
               ·Събиране и използване на експертни становища
            
            
               Не е приложимо. 
            
            
               ·•
                     Оценка на въздействието
            
            
               Не е приложимо. 
            
            
               4.ОТРАЖЕНИЕ ВЪРХУ БЮДЖЕТА
            
            
               Не се очаква отражение върху бюджета в резултат на включването в Споразумението за ЕИП на Директива (ЕС) 2016/802.
            
            
               5.ДРУГИ ЕЛЕМЕНТИ
            
            
               Основните адаптации, поискани от страна на ЕАСТ 
            
            
               Приложима разпоредба
            
            
               Член 2, буква н)
            
            
               Обосновка
            
            
               При включването на Директива 1999/32/ЕО на Съвета
                  3
                в Споразумението за ЕИП (вж. решения на Съвместния комитет на ЕИП № 90/2001
                  4
                и № 49/2006
                  5
               ) Исландия беше класифицирана за целите на посочената директива като най-отдалечен регион. Като се има предвид, че Директива (ЕС) 2016/802 заменя Директива 1999/32/ЕО, но запазва изключенията за най-отдалечените региони на ЕС, адаптацията относно статута на Исландия също следва да бъде пренесена в рамките на новата директива. Поради това адаптацията предвижда, че Исландия е включена в определението за „най-отдалечена територия“ за целите на Директива (ЕС) 2016/802.
            
            
               2017/0321 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно позицията, която трябва да се заеме от името на Европейския съюз
                  в рамките на Съвместния комитет на ЕИП във връзка с изменение на приложение ХХ (Околна среда) към Споразумението за ЕИП
            
            
               СЪВЕТЪТ НА ЕВРОПЕЙСКИЯ СЪЮЗ,
            
         
         
            
               като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,
            
            
               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  6
               , и по-специално член 1, параграф 3 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)Споразумението за Европейското икономическо пространство
                  7
                („Споразумението за ЕИП“) влезе в сила на 1 януари 1994 г.
            
            
               (2)Съгласно член 98 от Споразумението за ЕИП Съвместният комитет на ЕИП може да реши да измени, inter alia, приложение XX (Околна среда) към Споразумението за ЕИП.
            
            
               (3)Директива (ЕС) 2016/802 на Европейския парламент и на Съвета
                  8
                следва да бъде включена в Споразумението за ЕИП.
            
            
               (4)Поради това приложение XX (Околна среда) към Споразумението за ЕИП следва да бъде съответно изменено. 
            
            
               (5)Поради това позицията на Съюза в рамките на Съвместния комитет на ЕИП следва да се основава на приложения проект на решение,
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на приложение XX (Околна среда) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
            
            
               Член 2
            
            
               Настоящото решение влиза в сила в деня на приемането му.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        ОВ L 132, 21.5.2016 г., стр. 58.
               
               
                  
                     (2)
                  
                        ОВ L 305, 30.11.1994 г., стр. 6.
               
               
                  
                     (3)
                  
                        ОВ L 121, 11.5.1999 г., стр. 13.
               
               
                  
                     (4)
                  
                        ОВ L 251, 20.9.2001 г., стр. 15.
               
               
                  
                     (5)
                  
                        ОВ L 175, 29.6.2006 г., стр. 99.
               
               
                  
                     (6)
                  
                        ОВ L 305, 30.11.1994 г., стр. 6.
               
               
                  
                     (7)
                  
                        ОВ L 1, 3.1.1994 г., стр. 3. 
               
               
                  
                     (8)
                  
                        Директива (ЕС) 2016/802 на Европейския парламент и на Съвета от 11 май 2016 г. относно намаляването на съдържанието на сяра в определени течни горива (ОВ L 132, 21.5.2016 г., стр. 58).
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел,4.12.2017
            COM(2017) 726 final
            ПРИЛОЖЕНИЕ
            към
            Предложение за решение на Съвета
            относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на приложение ХХ (Околна среда) към Споразумението за ЕИП
            
               
         
         
            
               ПРИЛОЖЕНИЕ
               
                  РЕШЕНИЕ НА СЪВМЕСТНИЯ КОМИТЕТ НА ЕИП № …/2017
               
                  от [...] година  
               
                  за изменение на приложение ХХ (Околна среда) към Споразумението за ЕИП
            
            
               СЪВМЕСТНИЯТ КОМИТЕТ НА ЕИП,
            
            
               като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
            
            
               като има предвид, че:
            
            
               (1)Директива (ЕС) 2016/802 на Европейския парламент и на Съвета от 11 май 2016 г. относно намаляването на съдържанието на сяра в определени течни горива
                  1
                следва да бъде включена в Споразумението за ЕИП.
            
            
               (2)Директива (ЕС) 2016/802 отменя Директива 1999/32/EО на Съвета
                  2
               , която е включена в Споразумението за ЕИП и която следва съответно да отпадне от него.
            
            
               (3)Поради това приложение XX към Споразумението за ЕИП следва да бъде съответно изменено,
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               Текстът на точка 21аг (Директива 1999/32/ЕО на Съвета) от приложение XХ към Споразумението за ЕИП се заменя със следното:
            
            
               „32016 L 0802: Директива (ЕС) 2016/802 на Европейския парламент и на Съвета от 11 май 2016 г. относно намаляването на съдържанието на сяра в определени течни горива (ОВ L 132, 21.5.2016 г., стр. 58).
            
            
               За целите на настоящото споразумение разпоредбите на тази директива се четат със следната адаптация:
            
            
               В член 2, буква н) думите „, и Исландия по отношение на цялата ѝ територия“ се вмъкват след думите „член 349 от ДФЕС“.“.
            
            
               Член 2
            
            
               Текстовете на Директива (ЕС) 2016/802 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
            
            
               Член 3
            
            
               Настоящото решение влиза в сила на […] г., при условие че са внесени всички нотификации, предвидени в член 103, параграф 1 от Споразумението за ЕИП*.
            
            
               
                  3Член 4
            
            
               Настоящото решение се публикува в раздела за ЕИП и в притурката за ЕИП към Официален вестник на Европейския съюз.
            
         
         
            
               Съставено в Брюксел на [...] година.
            
            
               
                     За Съвместния комитет на ЕИП
               
               
                     Председател
                     
                     
                     
                     Секретари
                     на Съвместния комитет на ЕИП
                     
               
            
         
         
            
                  
                     (1)
                  
                        ОВ L 132, 21.5.2016 г., стр. 58.
               
               
                  
                     (2)
                  
                        ОВ L 121, 11.5.1999 г., стр. 13.
               
               
                  
                     (3)
                  *
                        [Без отбелязани конституционни изисквания.] [С отбелязани конституционни изисквания.]